પંજાબ સામેની મેચમાં ધોનીએ કુલ ત્રણ શિકાર કર્યા. પહેલા તેણે ગેલનો કેચ ઝડપ્યો. ત્યાર બાદ રવીન્દ્ર જાડેજાની બોલિંગમાં મનોજ તિવારીનો કેચ ઝડપ્યો. આઇપીએલ ૨૦૧૮માં તેણે અત્યાર સુધીમાં કુલ નવ કેચ અને બે સ્ટમ્પિંગ કર્યા છે, જ્યારે આઇપીએલના ૧૧ વર્ષમાં તેણે કુલ ૮૫ કેચ અને ૩૨ સ્ટમ્પિંગ કર્યા છે એટલે કે વિકેટ પાછળ તેણે કુલ ૧૧૭ શિકાર કર્યા છે. ધોનીએ આંતરરાષ્ટ્રીય ટી-૨૦ મુકાબલામાં ૪૯ કેચ અને ૨૯ સ્ટમ્પિંગ કર્યા છે.